Die ou tannietjie kry koud – Dis Ekke
Die ou tannietjie kry koud
Date: 2016-07-03Author: HesterLeyNel 40 Kommentare	Vroeër jare was ons klomp binnelanders gewoond aan temperature wat in die minusse gehardloop het en ons was daarop voorbereid, maar nou klappertand ons sodra die kwik onder 20°C daal. Hierdie naweek is dit so koud dat ons soos mummies toegerol is in ons komberse wat ons doer diep onder uit die linnekas moes gaan opgrawe. Daar in die Vrystaat het ons by Naomi geleer om komberse te dra soos wat net ‘n Sotho dit kan doen – met panache.
Dit herinner my toe aan ‘n besondere koue winter daar in die Vaal Driehoek, die soort koue wat jou gebeendere vries ten spyte van al die klere (en komberse) wat jy jouself mee bedek. Ek het destyds nog gerook, maar in ons huis het ons ‘n streng nie-rook reël nagekom; die enigste genade was om na die motorhuis toe te verkas en daar te gaan rook wanneer die lus jou oorval.
So staan ek een Saterdagmiddag toegevou in my Sotho-kombersie, warm mussie op my kop, skaapvelpantoffels aan my voete en rook, toe daar so ‘n voorbarige ou meisietjie koe-hoeeei! daar van ons hek af. My man, ook nie links nie, maak sommer die hek vir haar oop en sy draf vrypostig na my toe: “Oe, hallo my ou Tannietjie. Dis darem weer koud vandag, nè, maar daai kombers is darem net die regte ding as jy jou siegrêtjie hier buite in die koue staan en rook!”
Ek vang my man se oog en sien hoe hy met sy volle ses voet in die sementvloer probeer wegsink. Hy weet hy het drooggemaak. Daar is ‘n rede waarom daardie hek gesluit is en daar is ‘n rede waarom daar nie ‘n klokkie of ‘n interkom in sig is nie; dit hou die straatverkopers weg van ons deur af. Hy moes nooit daardie hek oopgemaak het nie, veral nie vir ‘n ongenooide, voorbarige ou meisietjie wat met so ‘n klokkiestemmetjie vir my kom “Tannietjie” nie. Tannie is al erg genoeg om my te laat rooi sien, maar die verkleiningsvorm -“tjie” agteraan geheg, laat my bloed kook op die koue wintersdag. Boonop laat ek my nie seg oor my siegrêtjies nie.
“Tannie”, jubelsing sy, “ek wil nou vir julle iets vertel, maar dan moet ons nou daar in julle sitkamer gaan sit sodat ons lekker kan praat.” Sy nooi my uit … nee, sy beveel my om in my eie sitkamer te gaan sit sodat sy met my kan praat?! Ja, vertel sy verder, so met Eskom se tariefverhogings sukkel almal maar om by te bly met die betalings vir krag en sy het nou gekom om ons uit die moeilike situasie te red, “maar my Tannietjie kan nou maar eers haar siegrêtjie klaar rook en dan gaan sit ons nou lekker en gesels daar binne.”
Het hierdie meisietjie agtergekom dat Tannietjie tot dusver nie ‘n oog geknip of ‘n dooie woord gesê het nie en dat die Benson en Hedges siegrêtjie van die filterkant af GEKOU word? My man het dit agtergekom; dis nog net sy laaste krulhaartjies wat onder die rooi vloer van die motorhuis uitsteek. Hy sprak ook geen sprook nie.
Die Tannietjie weet presies waarvan sy praat – daardie apparaatjie wat aan jou warmwatertoestel gekoppel word om dit outomaties af te skakel op sekere tye van die dag. Dit kos toe so ongeveer R7000 as ek reg onthou. Die bure het reeds almal gekla oor die verkoopsmense wat hulle so pla en onder mekaar probeer uitwerk hoeveel maande se krag hulle met R7000 kan betaal.
Toe druk die Tannietjie met mening haar papnat siegrêtjie dood in die asbak, trek haar kombers reg en sê in ‘n afgemete stem: “Moenie worrie oor Tannietjie nie; Tannietjie het reeds so ‘n apparaatjie. ‘n Mens noem dit ‘n vinger. As ek my warmwatertoestel wil afskakel druk ek net sy AF-knoppie en wanneer ek dit weer wil aanhê, druk ek weer sy AAN-knoppie.” En net daar swaai Tannietjie met ‘n swierige gebaar die kombers se punt oor haar skouer en swiep grasieus by die motorhuis se deur uit.
Julle moet almal die week vorentoe geniet en hou maar die kombersies gereed, daar wag nog koue vorentoe.
Image credit: By VirtualSteve – Own work, CC BY-SA 3.0, https://commons.wikimedia.org/w/index.php?curid=6630258
Vorige Previous post: Lucky meVolgende Next post: ‘n Koue Wind …
40 thoughts on “Die ou tannietjie kry koud”	Voeg kommentaar by
Olga sê:	2016-07-12 om 11:49 nm	Ons het in die ole hometown al in die laat ’80’s so ‘n apparaatjie aan die geyser gekoppel gehad. Komplimente die munisipaleteit. Gratis en helemal mahala. Vyfuur en agt in die more het die ou dingetjie wat net ‘n grys knoppie op die paneel was, sy intensies duidelik gemaak met ‘n hoorbare klik. Dan weer agtuur en elfuur saans. Ek verpes dit as mense my “My tannie” noem. Dis ‘n onderwerp, nie ‘n vergalsterlike aanspreek vorm nie. Nog erger is wanneer hulle my “Antie” noem. Dis dan dat ek soos ‘n viswyf gil “Antie se moer man!”
Antwoord	HesterLeyNel sê:	2016-07-13 om 7:40 vm	haha @ Antie se moer. Dis nou nie iets wat jy in ‘n Engelssprekende gemeenskap sal raakloop nie – hulle kinders spreek jou aan as Mr/Mrs of sommer net pront op die naam..
Antwoord	shadowwhisper sê:	2016-07-11 om 1:21 nm	Hiehiehie lag ek nou my oor ‘n mik. Jy het haar goed gesê. Tussen jou en my, daar is neks wat my meer irreteer as mense wat -tjie agter alles sit nie. EK het al gevoel om die ‘teetjies’ wat my geoffer word in die mense se ‘gorreltjies’ afte druk.
Antwoord	shadowwhisper sê:	2016-07-11 om 1:22 nm	O koek, verskoon my tikfout. ‘Niks’ nie ‘neks’ nie
Antwoord	HesterLeyNel sê:	2016-07-11 om 1:47 nm	Dan weet jy. Kombineer dit nou met Tannie, dan weet jy hoekom ek ballisties raak.
Antwoord	shadowwhisper sê:	2016-07-13 om 2:24 nm	Ek verstaan heeltemaal
Lewies Mymer sê:	2016-07-07 om 1:42 nm	Ek laaik dit as Tannietjies hulle se moere strip!
Antwoord	HesterLeyNel sê:	2016-07-07 om 1:51 nm	Sorg maar net dat jy buite spoeg-, gooi- of klapafstand bly, dan sal jy veilig wees. 😀 Dan moet ek nou ook bysê, Omies raak mos almal knorrig so met die jare saam – dalk moet ons daaroor blog!
Antwoord	rondomtaliedraai sê:	2016-07-04 om 7:16 nm	Heheheh ek geniet jou skrywes baie Dankie!
Antwoord	HesterLeyNel sê:	2016-07-04 om 7:41 nm	Dankie 😀 LikeLiked by 1 person
Antwoord	Kameel sê:	2016-07-04 om 1:23 nm	Tannetjie moes nou nie so lelik met daardie meisietjie gewees het nie…. ons het so ‘n geyser tapparaatjie (skoonseun het dit laat insit) en dit werk sonder dat jy ‘n vinger hoef te lig.
Antwoord	HesterLeyNel sê:	2016-07-04 om 1:44 nm	Ons s’n was een van die ouer huise waar die db-board nog in die gang was – ek moes in elk geval daar verbyloop op pad slaapkamer toe, so dit was nie regtig ‘n vreeslike effort om die knoppies te druk nie, maar afgesien daarvan – haar houding het my net eenvoudig die harnas ingejaag.
Antwoord	Kameel sê:	2016-07-04 om 1:46 nm	ek kom so agter aan die nat siegaretjie 😆
scrapydo2.wordpress.com sê:	2016-07-04 om 10:23 vm	Ha ha, Sien die prentjie baie duidelik. Ek kannie glo dat mens koud kry as temp 20 en minder is nie. Ha ha, hier is 20 al heel warm omdat die atmosfeer so dun is voel dit baie warmer. Op oomblik gaan ons snags na minus toe. Lekker ryp en yswind wat waai. Die komberse is darem maar wonderlike verwarmers.
Antwoord	HesterLeyNel sê:	2016-07-04 om 1:39 nm	Daar in die Driehoek was dit ook niks ongewoonds om tot -12° te te trotseer in die vroeë oggend nie, maar daar was ons ingerig met verhitte vloere en elektriese komberse, om nie te praat van die dik woljasse nie. Soggens vroeg was die golfbaan spierwit geys, ampersoos ‘n sneeulandskap en daar was ys op die pad. Horribaal sê ek jou.
Antwoord	scrapydo2.wordpress.com sê:	2016-07-05 om 10:05 vm	Kan onthou van daardie Hoëveldse ysige wintersoggende. Gelukkig was die dae self heerlik. Hier is dit winterreën en dis nie te ideaal nie. Hier is sulke leker warm baadjies wat met gansdons gevul is. Dis heerlik warm en knus en tog nie tewarm nie.
ekmyselff sê:	2016-07-04 om 9:54 vm	Lekker lag ek nou
Antwoord	vuurklip sê:	2016-07-04 om 5:36 vm	https://vuurklip.wordpress.com/2010/08/13/n-koue-wind-13-aug-2010/
Antwoord	HesterLeyNel sê:	2016-07-04 om 8:57 vm	Presies net so! Mag ek jou blog reblog? (her-blog?) want dit beskryf my gemoed 100%
Antwoord	vuurklip sê:	2016-07-04 om 9:59 vm	Reblog gerus!
HesterLeyNel sê:	2016-07-04 om 10:12 vm	Dankie!
Christina B sê:	2016-07-04 om 12:22 vm	Ja-nee, sulke gladdebek mense moenie eens ‘n halwe kans gegee word nie! Jy beskryf dit so goed, ek het lekker gelag. Ek hoor dis so koud daar. Oor ‘n paar dae sal ons dit hier voel.
Antwoord	HesterLeyNel sê:	2016-07-04 om 8:59 vm	Hierdie is die rede hoekom ek nooit praat van aardverwarming nie – ek verkies die bewoording klimaatsverandering. Maar nouja, daar is geen plek vir wetenskap in my oorvol kop nie.
Antwoord	coetzee2014 sê:	2016-07-03 om 10:08 nm	Dankie, vir die skrywe Antie. Ek gebruik soms, ´n lekker poncho, as dit so koud is.
Antwoord	HesterLeyNel sê:	2016-07-04 om 8:48 vm	Jy gee my nou wraggies ‘n idee … moet my naaimasjien uitpluk
Antwoord	Abrie Joubert sê:	2016-07-03 om 9:58 nm	En daar skakel jy haar AF.
Jy sal dit nou seker nie vir een oomblik kan glo nie maar ek het nogal ‘n streep stir in my… sou agter die veiligheid van tralies of ‘n afgrond tussen ons jou tannietjie wou noem 😉
Antwoord	HesterLeyNel sê:	2016-07-04 om 8:46 vm	Ek antwoord op Tannietjie. Ek sal jou hartlik soengroet en Boetietjie noem – vra maar die karwag hier onder by Ifafa! Ek het ‘n blog daaroor geskryf, maar dit het iewers op my desktop tussen al my dokumente gaan wegkruip. Gaan dit nog uithaal en afstof.
Antwoord	Abrie Joubert sê:	2016-07-04 om 4:36 nm	Hier by die werk is dit vir my ‘n plesier as die Xhosa sprekendes my bhuti noem maar gewoonlik praat hulle die waarheid en noem my tata…
HesterLeyNel sê:	2016-07-04 om 5:23 nm	Snaaks, komende van die Sothos en die Zulus, die nasies waarmee ek bekend is, weet ek diep in my hart dat hulle uit respek vir my Mama of Gogo sê; dis deel van hulle kultuur. Maar hierdie neerhalende Afrikaanse Tannietjie / Tantetjie of Antie – o bloed! Dis net soos die outjies in die ou dae van ons as cherries of chicks gepraat het. LikeLiked by 1 person
Abrie Joubert sê:	2016-07-05 om 7:02 vm	🙂 nou lag ek weer met die chicks en cherries saam! En as so ‘n persoon windmakerig verwys het na sy nuwe tekkies moes jy nie na sy voete kyk nie, jy moes na sy kar se bande kyk!
HesterLeyNel sê:	2016-07-05 om 7:07 vm	Hemel, moenie praat nie – een van ons jeug-aanhangers het na sy tekkies verwys as ones & twos en sy kar was ‘n “wa”. “Wat skop die kriek?” moes jy vertaal as “hoe laat is dit?”.
perdebytjie sê:	2016-07-03 om 8:58 nm	Nou so lekker gelag,Hester!Ek kry sommer lekker warm.Jy het dit kostelik beskryf.Ek en manlief het elkeen so ‘n goedkoop Pepstores kombersie met luiperdvelpatrone op.Jy moet ons sien as ons so toegedraai sit,met beanies op die kop en elkeen ‘n hond op die skoot…dan wil ons ook nie mense ontvang nie😜😂
Antwoord	HesterLeyNel sê:	2016-07-04 om 8:37 vm	Ek het daaraan gedink om ‘n onesie aan te skaf, maar dit kan ‘n probleem word as jy skielik ‘n nood ontwikkel 😀 LikeLiked by 1 person
Antwoord	perdebytjie sê:	2016-07-06 om 10:25 vm	Ja daai soetjies kry mens nie betyds losgemaak en afgetrek nie..lol!
joke_dev sê:	2016-07-03 om 8:54 nm	20 graden en koud 😀 ja ik begrijp het. Wij zouden blij zijn als het 20 graden wordt..
Antwoord	HesterLeyNel sê:	2016-07-04 om 8:34 vm	haha 😀 ek sal nooit oorleef in lande waar dit sneeu en altyd koud is nie
Antwoord	Tannie Frannie sê:	2016-07-03 om 8:23 nm	Bwahahaaaa – en jy trek toe nie eens vir manlief uit die vloer uit nie!
Jy beskryf daai gladdebekkind so goed, ek hoor eintlik haar deurdringende, neerbuigende ou stemmetjie…
Antwoord	HesterLeyNel sê:	2016-07-03 om 8:26 nm	Jong, ek sê jou, sulke mense laat my bloeddruk hoorbaar opgaan en dan betaal ek terug in eie munt. Dalk leer ek nog eendag om die ander wang te draai *sug* Dankie vir die inloer.
Antwoord	Sontraaltjie sê:	2016-07-03 om 8:05 nm	Ek sit nou hier in die einste Vaal Driehoek en bibber terwyl ek oor “tannetjie” se storie giggel.. En baie dankie, jy het my nou net herhinner dat ek nie onthou het om weer my geyser met my vingertjie te gaan aansit nie.
Antwoord	HesterLeyNel sê:	2016-07-03 om 8:11 nm	Ek is bly ek iemand ‘n guns doen! Ek hoop die weer verbeter vir almal van ons. Dankie vir die inloer.
Onlangse Bydraes	Why did the chicken …
Julie 2017 (11)
Dis Ekke (95)
Lookout point over the Oribi Gorge at the suspension bridge – Lake Eland Nature Reserve	Early mornings and late evenings hundreds of crabs leave their holes in the sand and run into the waves	Protea growing wild next to the stone pathway to the caves – Lake Eland Nature Reserve	Wildflowers – Lake Eland Nature Reserve	Early morning visitors	Southport Beach in summer	Die watervlak in die strandmeer is laag in die droë seisoen	Little Red Desert	I have the beach to myself Thirsty traveller	Verlate murasies	Mtwalume tidal pool at high tide	Water lilies in the river valley Cowry shell	In a rockpool	Nguni cattle following us on River Sand Road	Incoming tide	Lifeguards and holidaymakers on Bazley Beach	Nguni cattle in a sugar cane field	Blouwildebees in Lake Eland Nature Reserve	Patiently waiting for the nibble on the line	Debris on the beach	View of the Oribi Gorge from the top of the plateau at Lake Eland Nature Reserve	Weaver birds Longdrop loo at the top of the suspension bridge – Lake Eland Nature Reserve	Vervet money KwaZulu-Natal	Fafa river mouth	White Man’s Cave	Wild strelitzia	Mpanbanyoni river floodplain	Mtwalume tidal pool just more than a kilometer along the beach	Relections on the Wild Coast	Entrance to the caves – Lake Eland Nature Reserve	Vervet monkey	Enthusiastic fishermen	Die branders stoot die sand uit sodat ‘n hoë sandduin die riviermond verberg	Taking a break at the lagoon	Laidback – very laidback indeed	Wildflowers on the plateau edge of the Oribi Gorge – Lake Eland Nature Reserve	Baas van die plaas	Seagulls at Mtwalume Lagoon	View of the railway bridge over the Mtwalume river	Early morning beach walk	Bushpath leading away from the suspension bridge – Lake Eland Nature Reserve	View of the Oribi Gorge basin taken from outside the caves – Lake Eland Nature Reserve	Elysium Beach KZN Seashells	Sugar cane plumes	Water lilies in our secret pond deep down in the river valley	Eland (Oribi) in Lake Eland Nature Reserve	View over the Oribi Gorge from inside the caves – Lake Eland Nature Reserve	Long Spined Sea Urchin	White-Faced Duck	KwaZulu-Natal Quails	A River Runs Through It	The Swallows are Flying Again	The Other Side of Paradise – WIND	Woolly-necked Storks in Elysium	Rysmiere	Posts I LikeBlogs I Follow
musalley"there is no greater agony than bearing an untold story inside you" Maya AngelouNie vir kindersPierre en Sugnet se reisMy Bicol BlogThis blog is all about roaming the Bicol Region, Philippines wisely on a budget. We'll talk about what Bicol has to offer when it comes to great hotel deals, good food and where to go on your vacation. So, I hope this blog site will be helpful to those of you on the look out for great deals while you have fun in Bicol. After all, the wisest of us believe that the concept of toil is just a myth, and life should be a never-ending vacation.Eigentijds GroenUrbanisatie, natuurlijk.Daughter of a bookstore Owner“Love recognizes no barriers. It jumps hurdles, leaps fences, penetrates walls to arrive at its destination full of hope.” — Maya AngelouWaar die Stofpad opsoek na my nuwe "normaal"begin.Where Tar meets Gravel.....schrijfster in opleidingenthousiaste leerling aan de schrijversvakschool te Amsterdam sinds september 2016Free to expressthoughts, experiences, travel, feelings, stories, diaries and many more...territori del '900identità luoghi scritture del '900 toscanoAfrica far and wideA visual journey into the Africa I knowKom reis saam om die wêreld“Travel is the only thing you buy that makes you richer.” – Anonymous21 ST CENTURY CYBER WARCybergeddon, there vis no escape!Ellie's BlogPersonal BlogblacqbookDaily SeriesMistakes & AdventuresWhat I've always wantedI am JUST me *uncensored*Net oor my... en die lewe... I AM just me... jy's of lief vir my, of jy haat my, jou keuse!Al Nahda Resort & SpaA Luxury Resort & Spa facility in the midst of lush green fruit orchards in Muscat, Oman. A luxurious place for holidays with your family,kids and friends.What does nelkumi think? ねるくみの頭の中The Webb HomesteadLearning and growing as we go, join us on our new adventures. Dagboek van een leerkrachtMijn passie, mijn ervaringen en enkele tipsTry to be a rainbow in someone's cloudTravel - Lifestyle - SocietySchnippelboyEin Tagebuch unserer Alltagsküche-Leicht nachkochbarThe Brown Almond"Love. Health. Wealth. Food. Lifestyle. Books. Movies. Travel. Friends. Memories."raulconde001A topnotch WordPress.com siteLife as an english teacher in South Korea as experienced by a curious kid from South AfricaBattling the Bone BreakerMy personal fight against Multiple MyelomaSONDEREVERYONE HAS A STORYOut of My Write MindThe blog of Sandy J. WhiteNorCal ZenNorthern California. Mindfulness. Minimalism. Gardening. Hiking. Horses. Photography. Galen911A photographic showcase of people and places... events and attitutes... perceptions and reality... put into focus by Galen911Something Over TeaScribbles from my notebookEye For A PicEye Catching PhotographyBluefish WayThe life of Ralph, Natascha and our catsGroeten uit #Tienen𝐝𝐚𝐚𝐫 𝐰𝐚𝐚𝐫 𝐡𝐞𝐭 𝐠𝐨𝐞𝐝 𝐢𝐬 𝐨𝐦 𝐥𝐞𝐯𝐞𝐧 𝐯𝐞𝐫𝐧𝐞𝐞𝐦 𝐚𝐥𝐥𝐞𝐬 𝐨𝐩 𝐝𝐞ze S𝐢𝐭𝐞 🗣 Dian FarizkaTo be the starPebblesKeep it Rolling...Healthy & Travel T(r)ipsBlog van een Gezondheids - & ReisfreakWandelervaringen.nlWandelen met een Nederlandse FamilieMetamorfose vir my Sielñ Reis na self ontdekking.... wie weet dalk loop ons mekaar raak.StorieklongWant storiesAfrican Berber WomanSafira's JourneyCreate Your Own Happinesssocialimpactornivs24francisandanna.comdespiseroffrivolityInner WhispersMessages from WithinWish Me AvrilHealthy Happy Lifestyle